અમદાવાદ: રૂ.પ૦૦ અને ૧૦૦૦ના દરની નોટો બદલાવવા માટે સતત નવ દિવસથી લોકો બેન્કની બહાર લાઇનો લગાવીને ઊભા રહ્યા છે. સરકાર દ્વારા પોસ્ટ ઓફિસમાં જૂની નોટ બદલી આપવાની જાહેરાત કરાઇ છે. પરંતુ પોસ્ટ ઓફિસમાં આરબીઆઇ દ્વારા પૂરતી કેશ પહોંચાડવામાં આવતી ન હોવાને કારણે પોસ્ટ ઓફિસે આજે કેશ બદલી નહીં શકાય તેવાં બોર્ડ મારી દેવાની ફરજ પડી છે. છેલ્લા ત્રણ દિવસથી નવરંગપુરા પોસ્ટ ઓફિસ સબ પોસ્ટ ઓફિસને કેશ ન પહોંચાડાતાં લોકોને નછુટકે બેન્કમાં પૈસા બદલાવવા જવું પડે છે.